**ПОКАНА**

**за избор на обучаеми за реализиране на дейност по обучение на студенти за развитие на предприемачески умения, презентационни умения и дигитална креативност в ЮЗУ „Неофит Рилски“**

**по проект**

**BG05M2OP001-2.016-0013, „Модернизация, дигитализация и интернационализация на обучението в Химикотехнологичен и Металургичен Университет“**

Югозападният университет „Неофит Рилски“ е партньор по проект ОП „Наука и образование за интелигентен растеж“, процедура BG05M2OP001-2.016 „Модернизация на висшите училища“, Приоритетна ос 2 „Образование и учене през целия живот“, BG05M2OP001-2.016-0013, „Модернизация, дигитализация и интернационализация на обучението в Химикотехнологичен и Металургичен Университет“.

**С настоящата покана, каним студенти от професионално направление 4.2. Химически науки в** **ЮЗУ „Неофит Рилски“, да вземат участие като обучаеми по предприемачески умения, презентационни умения и дигитална креативност.** Обученията са част от планираните дейности за създаване на Студентски клуб по предприемачество, където студентите не само ще придобият специфични знания и умения, но ще могат да обсъждат и съвместно разработват и развиват своите предприемачески идеи. Обученията по предприемачески и презентационни умения ще са базирани на метода *„изучаване чрез практика“* и ще подпомогнат студентите в две посоки: как да развият своята бизнес идея стъпка по стъпка до нейната реализация и как да могат да я презентират и защитават.

В обученията ще бъдат включени 30 студенти от ЮЗУ „Неофит Рилски“, обучаващи се по бакалавърски и магистърски специалности от професионално направление 4.2. Химически науки. **Обученията ще се проведат в малки групи – до 10 човека, в зали и с технически средства на университета. Обученията ще бъдат организирани последователно на два етапа с различна тематична насоченост, а именно: етап 1 – обучение по предприемачески умения – 40 учебни часа и етап 2 – обучение по презентационни умения – 40 учебни часа.**

Като част от обучението по двете теми ще бъдат включени и конкретни упражнения за развитие на дигитална креативност. Студентите ще усвоят знания как да използват дигиталните технологии, за да развият собствен бизнес и как да ги използват, за да презентират успешно своите бизнес идеи.

Периодът на изпълнение на обучителните дейности е от февруари до май 2022 г., като обученията ще бъдат организирани, така че да не пречат на обучителния процес в университета и да има време за самостоятелна подготовка между отделните занятия. Конкретният график за провеждане на обученията ще бъде направен след избора на обучители и обучаеми.

Заинтересованите лица за включване като обучаеми по проекта трябва да изпратят молба/заявление за кандидатстване на емайл: ivastankova@swu.bg в срок до 01.05.2022 г.

Допълнителни въпроси относно кандидатстването за посочените позиции, може да се зададат на имейл: ivastankova@swu.bg

Кандидатите ще бъдат разгледани от комисия в състав:

1. Проф. д-р Иванка Станкова – председател
2. Доц. д-р Елена Каращранова – декан на Природо-математическия факултет
3. Весела Билева – специалист в отдел „Научни проекти“